
Kada treba početi s odgojem djece?


* 
* 
* 
* 
* 
* 
* 

 
Kada treba početi s odgojem djece?

Kada je riječ o odgoju djece, mnogi muslimani se nemarno odnose ili su obmanjeni pa zakasne s odgojem. ***[Odgoj](https://pitajucene.com/search/odgoj/questions/ "Pretraži pitanja o odgoju")*** djece počinje samim izborom bračnog druga. Aiša, radijallahu anha, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Izaberite najbolju ženu u koju ćete staviti vaše sjeme.”* (Ibn Madže, 1/633/1968, i Hakim, 2/176/2687. Ovaj je ***[hadis](https://pitajucene.com/search/Hadis/questions/ "Pretraži pitanja o hadisima")*** prenesen različitim putevima koji pojačavaju jedni druge, tvrde Ibn Hadžer i Albani. Vidjeti: *Fethul-Bari*, 9/125, i *Es-Silsiletus-sahiha*, 3/56.)  

U ovom je hadisu poticaj na biranje najboljih i najbogobojaznjih žena, jer one rađaju djecu i poučavaju ih vrijednostima koje i same posjeduju. Zar neodgojena, nevaljala ili žena koja je nepokorna Allahu može odgojiti primjernu generaciju! Na ovu činjenicu ukazuje hadis koji je zabilježio imam Muslim, a u kojem stoji da je Poslanik, ﷺ, rekao: *“Ovaj je svijet prolazno naslađivanje, a najljepše na ovome svijetu jeste primjerna žena.”* A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


